DAINAVOS PAGRINDINĖS MOKYKLOS

**2020-2021 MOKSLO METŲ**

**UGDYMO PLANAI**

 PRITARTA

 Šalčininkų r. Dainavos pagrindinės mokyklos

 tarybos nutarimu

 2020 m. rugpjūčio 27d., protokolo Nr.3

 PATVIRTINTA

 Šalčininkų r. Dainavos pagrindinės mokyklos

 direktorės 2020 m. rugsėjo 16 d.

 įsakymu Nr. V-45

**ŠALČININKŲ R. DAINAVOS PAGRINDINĖS MOKYKLOS 2020–2021 MOKSLO METŲ PRADINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. Šalčininkų r. Dainavos pagrindinės mokyklos (toliau – Mokykla) 2020–2021 mokslo metų pradinio ugdymo programos ugdymo planas (toliau – Ugdymo planas) reglamentuoja pradinio ugdymo programos, pradinio ugdymo programos ją pritaikius mokiniams, turintiems specialiųjų ugdymosi poreikių (toliau – Pradinio ugdymo programa) ir su šiomis programomis susijusių neformaliojo vaikų švietimo programų įgyvendinimą mokykloje.

2. Mokyklos Ugdymo plano tikslas – formuoti ugdymo turinį ir organizuoti mokymo (si) procesą taip, kad būtų sudarytos sąlygos kiekvienam mokiniui mokytis pagal jo gebėjimus ir pasiekti asmeninę pažangą, įgyti mokymuisi visą gyvenimą būtinių bendrųjų ir dalykinių kompetencijų.

Vykdyti mokinių poreikius atitinkančią neformaliojo švietimo veiklą, kuriant saugią ugdymo (si) aplinką.

3. Mokyklos Ugdymo plano uždaviniai:

3.1. nustatyti pagrindinius ugdymo pritaikymo pagal mokinių poreikius būdus (individualizuojant, diferencijuojant, integruojant ir kt.);

3.2. nurodyti privalomą pamokų skaičių, skirtą ugdymo programoms įgyvendinti.

4. Mokyklos 2020–2021 mokslo metų pradinio ugdymo programos ugdymo planas parengtas vieneriems metams, prireikus gali būti koreguojamas atsižvelgiant į ugdymo proceso pokyčius.

5. Ugdymo plane vartojamos sąvokos:

5.1. **Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam skiriama ne mažiau kaip 30 minučių;

5.2.**Mokyklos ugdymo planas** – mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu;

5.3. **Pamoka** – pagrindinė nustatytos trukmės nepertraukiamo mokymosi organizavimo forma;

5.4. **kitos** ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**MOKYKLOS UGDYMO PLANO RENGIMAS**

6. Rengiant Mokyklos ugdymo planą:

6.1. Mokyklos pradinio ugdymo programos 2020-2021 m. m. ugdymo planą rengė 2019-05-03 vadovo įsakymu Nr. V-23 „ Dėl darbo grupės ugdymo plano sudarymoʼʼ sudaryta darbo grupė, į kurią bendradarbiavimo pagrindais įtraukiami mokytojai, mokyklos administracijos, Vaiko gerovės komisijos atstovai: S..Buinič, K. Venckevič, J.Dovsevičienė.

6.2. mokyklos ugdymo plane nustatomos Pradinio ugdymo programos įgyvendinimo nuostatos, kurios atspindi pradinio ugdymo organizavimo specifiką mokykloje.

6.2.1. mokykloje numatytos ugdymo organizavimo gaires dėl ugdymo organizavimo karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), remiantis bendrųjų ugdymo planų 6 priedu;

6.3. Darbo grupė, rengdama (2020-2021m.m.) Mokyklos ugdymo planą, remiasi švietimo stebėsenos duomenimis, rekomendacijomis: nacionalinių mokinių pasiekimų tyrimų rezultatais, mokinių pasiekimų ir pažangos vertinimo tvarka, mokyklos veiklos kokybės įsivertinimo duomenimis.

7. Mokykla, įgyvendinant Bendrojo ugdymo programas, rengia atskirą pradinio ugdymo programos įgyvendinimo Mokyklos ugdymo planą.

8. Mokyklos ugdymo plane įteisinami mokyklos bendruomenės susitarimai dėl:

8.1. ugdymo turinio planavimo ir jo įgyvendinimo, integruojamųjų ir prevencinių programų įgyvendinimo;

8.2. pradinio ugdymo proceso organizavimo laikotarpių (trimestrais, atostogų laiko);

8.3. mokinių ugdymo, pasiekimų ir pažangos vertinimo metodikos pagal tvarkos aprašą (Patvirtintu Dainavos pagrindinės mokyklos direktorės įsakymu 2018-12-11 Nr. V-79 „Dėl mokinių pažangos ir pasiekimų vertinimo tvarkos aprašo);

8.4. švietimo pagalbos teikimo tvarkos aprašo; (Patvirtintu Dainavos pagrindinės mokyklos l.e.p. direktorės įsakymu 2018-03-08 Nr. V-20 „Dėl švietimo pagalbos mokiniui teikimo“);

 8.5. pažintinės, kultūrinės veiklos organizavimo tvarkos aprašo; (Patvirtintu Dainavos pagrindinės mokyklos direktorės įsakymu 2018-10-09 Nr. V-69 ); „Dėl pažintinės, kultūrinės veiklos bei edukacinių išvykų organizavimo tvarkos aprašo“.

 8.6. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (atsiskaitomųjų darbų, nacionalinių mokinių pasiekimų patikrinimo, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, užduočių, kurios skirtos atlikti namuose, skyrimo;

 8.7. rašomi ilgalaikiai (metiniai) ugdymo turinio planai;

 8.8. trumpalaikiai planai yra savaitiniai planai, rašomi LR ŠMM ministro 2008 m. gruodžio 4 d. įsakymu Nr. ISAK-3328 patvirtintame Pradinio ugdymo dienyne (planuojama visos savaitės ugdomoji veikla).

9. Mokyklos ugdymo planą iki ugdymo proceso pradžios tvirtina mokyklos vadovas, jo projektą suderinęs su mokyklos taryba, steigėju.

10. Mokyklos ugdymo planas viešai skelbiamas mokyklos interneto svetainėje.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

11. 2020–2021 mokslo metų ugdymo procesas prasideda 2020 m. rugsėjo 1 d. Ugdymo procesas prasideda 2020 m. rugsėjo 1d., baigiasi 2021 m. birželio 9 d. Ugdymo proceso trukmė – 175 ugdymo dienos.

11.1. ugdymo procesas įgyvendinant pradinio ugdymo programą, skirstomas trimestrais:

\*1-asis 2020-09-01 - 2020-11-30

\*2-asis 2020-12-01 - 2021-02-28

\*3-asis 2021-03-01 - 2021-06-08

 12. 2020-2021 mokslo metais mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė 2020-2021 metais – 20 ugdymo dienų. Į atostogų trukmę neįskaičiuojamos švenčių ir poilsio dienos.

12.1.Mokinių atostogos 2020–2021 mokslo metais:

|  |  |
| --- | --- |
| Rudens  | 2020-10-26–2020-10-30  |
| Žiemos (Kalėdų) | 2020-12-23–2021-01-05  |
| Žiemos | 2021-02-15–2021-02-19 |
| Pavasario (Velykų) | 2021-04-06–2021-04-09 |
| Vasaros atostogos |  2021-06-10-2021-08-31 |

 12.2. Mokykloje vasaros atostogos skiriamos pasibaigus ugdymo procesui. Jų pradžią nustato mokyklos vadovas, suderinęs su mokyklos taryba ir savininko teises ir pareigas įgyvendinančia institucija.

 13. Ugdymas esant ypatingoms aplinkybėms ar aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, nustatoma bendrųjų ugdymo planų 6 priede.

**ANTRASIS SKIRSNIS**

**MOKYKLOS UGDYMO TURINIO FORMAVIMAS IR ĮGYVENDINIMAS**

14. Pradinio ugdymo programos turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas.

15. Mokykla, įgyvendindama ugdymo turinį:

15.1. visą ugdymo procesą, išskyrus lietuvių ir užsienio kalbų mokymą, vykdo lenkų kalba;

15.2. mokytojas integruoja ugdymo turinį (nenuskaido į atskirus dalykus):

15.2.1. formuojant integralų ugdymo turinį, mokytojas integruoja dalykus, organizuoja integruoto mokymosi dieną, ugdymo sričiai ar dalykui skirdamas proporcingą ugdymo valandų skaičių, dienos ugdymo proceso pradžia ir pabaiga.

 15.2.2. numato integracinius ugdymo turinio elementus. Jais gali būti: Bendrojoje programoje numatyti ugdymo (si) pasiekimai, kompetencijos, aktualios temos, problemos, iškelti ugdymo tikslai ir kt.;

15.2.1.2. pasirinka įvairius ugdymo turinio integravimo būdus, kai integruojami visi ar keli dalykai.

15.3. Integruojamųjų, prevencinių ir kitų ugdymo programų įgyvendinimas:

15.3.1. į Bendrosios programos ugdymo dalykų programų turinį integruojama:

15.3.1.1.bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

15.3.1.2. žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa;

15.3.2. mokyklos pasirinktos prevencinės ir kitos ugdymo programos. Mokykla sudaro sąlygas kiekvienam mokiniui dalyvauti bent vienoje nuoseklioje ir ilgalaikėje prevencinėje programoje, kuri apimtų smurto, patyčių, alkoholio, tabako, taip pat kitų psichiką veikiančių medžiagų vartojimo prevenciją, skatintų sveiką gyvenseną, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V- 190 „Dėl Smurto prevencijos įgyvendinimo mokyklose rekomendacijų patvirtinimo“;

15.3.3. etninės kultūros ugdymas;

15.3.4. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

15.3.5. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“.

 16. Ugdymo procesas gali būti organizuojamas ne tik mokykloje, bet ir už jos ribų (muziejuose, parkuose, artimiausioje gamtinėje aplinkoje ir pan.).

17. Mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymosi poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

 18. Mokiniui, kuris mokosi pagal pradinio ugdymo programą pažintinė, kultūrinė, meninė, kūrybinė veikla yra privaloma, sudėtinė ugdymo proceso veiklos dalis. Šiai veiklai per mokslo metus skiriama 10 dienų. Veikla siejama su mokyklos tikslais, mokinių mokymosi poreikiais. Ši veikla organizuojama ne tik mokykloje, bet ir kitose aplinkose: muziejuose, atviros prieigos centruose, virtualiosiose mokymosi aplinkose.

|  |  |
| --- | --- |
| Eil. Nr. | Veikla |
| 1. | Mokslo žinių diena |
| 2. | Pažintinė – kultūrinė diena  |
| 3. | Sporto ir sveikatinimo diena „Augu sveikas“  |
| 4. | Literatūrinio ugdymo diena „Draugauju su knyga“  |
| 5. | Etnokultūrinė diena „Kalėdų belaukiant“  |
| 6. | Ugdymo karjerai diena  |
| 7. | Akcija „Gyvenu švariame mieste“  |
| 8. | „Amatų diena“ – 1–4 klasės  |
| 9. | Kultūrinio-meninio ugdymo diena „Vaikystės aitvarai“  |
| 10. | Pažintinės kelionės po Lietuvą  |

19. Mokykla 3-4 klasių mokiniams skiria užduotis į namus ir užtikrina, kad užduotys:

19.1. atitiktų mokinio galias;

19.2. būtų naudingos tolesniam mokymuisi;

19.3. nebūtų užduodamos atostogoms;

19.4. nebūtų skirtos dėl įvairių priežasčių neįvykusių pamokų turiniui įgyvendinti.

 20. Mokiniams, kurie negali tinkamai įvykdyti užduočių, skirtų atlikti namuose, dėl nepalankių socialinių ekonominių kultūrinių sąlygų, sudaromos sąlygos jas atlikti mokykloje.

 21. Mokinių mokymosi krūvio reguliavimo priemonės:

21.1. 1-4 klasių mokinių mokymas krūvis per savaitę ne daugiau kaip 28 pamokos;

21.2. per diena 1-4 klasių mokiniams skiriamos ne daugiau kaip 6 pamokos;

21.3.penktadienį pagal galimybes organizuojama mažiau pamokų nei kitomis savaitės dienomis;

21.4. mokiniams per diena skiriamas tik vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę.

21.5. atostogų laikotarpių ir savaitgaliui mokiniams namų darbai neskiriami;

21.6. 1 klasių mokiniams namų darbai neskiriami;

21.7. 2 klasių mokiniams namų darbas per savaitę skiriama 0,5val.;

21.8. 3-4 klasių mokiniams skiriami namų darbai kuriems atlikti reikia ne daugiau kaip 1val. per dieną.

 22. Mokykla, vertindama mokinio pasiekimus ir pažangą, vadovaujasi teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą.

22.1. Siekiant pagerinti mokinių pažangą ir pasiekimus, mokykla sudaro sąlygas kiekvienam mokiniui mokytis pagal jo gebėjimus ir pasiekti kuo aukštesnius pasiekimus. Vadovaujasi vaiko gerovės komisijos, mokytojų metodinės tarybos nutarimais, išanalizavusi trimestro, metinius mokinių pasiekimus ir standartizuotų testų pasiekimų tyrimų rezultatus.

22.2. Mokyklos vidaus darbo tvarkos taisyklėse yra numatytos priemones ir būdai mokinių motyvacijai stiprinti: padėkos, pagyrimai, mokyklos padėkos tėvams, numatytas paskatinimas ekskursijomis.

23. Bendrajai programai švietimo programoms įgyvendinti:

23.1. 2020-2021 mokslo metais pamokų skaičius pradinio ugdymo bendrajai programai įgyvendinti per metus (per savaitę), kai ugdymo valandos trukmė 1 klasėje – 35 min., 2-4 klasėse–45min.:

|  |  |  |  |
| --- | --- | --- | --- |
| **Dalykai** | **1-3 klasė** | **2-4 klasė** | **Iš viso skiriama pamokų Pradinio ugdymo programai** |
| 1kl. | 3kl. | 2kl. | 4kl. |
| Dorinis ugdymas (tikyba) | 35 (1) | 35 (1) | 35 (1) | 35 (1) | 140 (4) |
| Lenkų kalba  | 245 (7) | 245 (7) | 245 (7) | 245 (7) | 980 (28) |
| Lietuvių kalba | 175 (5) | 175 (5) | 140 (4) | 175 (5) | 665 (19) |
| Anglų kalba  | - | 70 (2) | 70 (2) | 70 (2) | 210 (6) |
| Matematika | 140 (4) | 140 (4) | 175 (5) | 175 (5) | 630 (18) |
| Pasaulio pažinimas | 70 (2) | 70 (2) | 70 (2) | 70 (2) | 280 (8) |
| Dailė ir technologijos | 70 (2) | 70 (2) | 70 (2) | 35(1) | 245 (7) |
| Muzika | 70 (2) | 70 (2) | 70 (2) | 70 (2) | 280 (8) |
| Fizinis ugdymas | 105 ( 3) | 105 (3) | 105 (3) | 105 (3) | 420 (12) |
| Iš viso privalomų pamokų skaičius metams / savaitei | 910 (26) | 980 (28) | 980 (28) | 980 (28) | 3850 (110) |
| Neformalusis švietimas | 2 | 105 (3) |

24. Mokyklos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

 25. Pamokų skaičių klasei per metus sudaro:

 25.1. privalomos pamokos visiems klasės mokiniams;

 25.2. valandos neformaliojo vaikų švietimo programoms įgyvendinti.

 26. Neformaliojo švietimo valandų paskirstymas 2020-2021 m. m.:

 26.1. Neformaliajam švietimui 1-4 klasėse mokykla skiria 2 valandos per savaitę.

 26.2. Neformaliojo švietimo valandos skiriamos, atsižvelgiant į mokinių neformaliojo švietimo poreikius, mokyklos galimybės.

 26.3. Neformaliojo švietimo valandos skiriamos kalbiniams, matematinėms ir IKT mokinių gebėjimams ugdyti.

 26.4. Neformaliojo vaikų švietimo programos per mokinių atostogas nevykdomas.

 26. 5. Neformaliojo vaikų švietimo grupės mokinių skaičius yra ne mažesni negu 6.

 27. Mokykloje sudaryta galimybė mokiniams dalyvauti NVŠ programoje.

**UGDYMO ORGANIZAVIMAS JUNGTINĖSE KLASĖSE**

28. Mokykloje jungiamos 1-3 klasės ir 2-4 klasės vadovaujantis Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ (toliau – Tinklo kūrimo taisyklės).

29. Atsižvelgiant į Pradinio ugdymo plano 24.1. punkte numatytą minimalų skiriamų pamokų skaičių, klasės kontaktinių valandų skaičius per mokslo metus jungtinėms klasėms skiriamas, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

**KETVIRTASIS SKIRSNIS**

**MOKINIŲ UGDYMO NAMIE IR UGDYMOSI ŠEIMOJE ORGANIZAVIMAS**

30. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas):

30.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį. Fizinio ugdymo programą neįgyvendinama.

30.2. mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

30.3. mokinys gydytojo leidimu dalį pamokų lanko mokykloje arba mokosi nuotoliniu mokymo proceso organizavimo būdu. Šios ugdymo pamokos įrašomos į mokinio individualų ugdymo planą;

30.4. mokiniams, kurie mokosi namie nuotoliniu mokymo proceso organizavimo būdu (pavienio mokymosi forma), konsultacijoms grupėje skiriama 40 procentų, individualioms konsultacijoms – 15 procentų Bendrojo ugdymo plano 23. punkte nustatytų pamokų per metus, o mokiniams, kurie mokosi nuotoliniu mokymo proceso organizavimo būdu (grupinio mokymosi forma), skiriamos Bendrojo ugdymo plano 23 punkte nustatytos pamokos per metus;

**PENKTASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

31. **Ugdymo dalykų programų įgyvendinimas:**

31.1. Dorinis ugdymas: visi pradinių klasių mokinių tėvai savo vaikams parinko tikybos dalyką.

31.2. Kalbinis ugdymas:

31.2.1. lietuvių kalba:

31.2.1.1. lietuvių kalbos dalykas yra Pradinio ugdymo programos sudedamoji dalis;

31.2.1.2. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, skiriant Bendrojo ugdymo plano 24.1. punkte nurodytas pamokas;

31.2.1.3. mokykloje lietuvių kalbos ugdymas vykdomas skiriant Bendrojo ugdymo plano 24 punkte nurodytas pamokas;

31.2.1.4. bendrosios programos pasaulio pažinimo temas, susijusias su Lietuvos istorija, geografija, kultūramokoma lietuvių kalba;

31.2.2. gimtosios kalbos mokymas:

31.2.2.1. lenkų kalbos mokoma pagal Lietuvos Respublikos švietimo, mokslo ir sporto ministro patvirtintą gimtosios kalbos programą;

31.2.3. užsienio kalbos mokymas:

31.2.3.1. anglų kalbos mokoma antraisiais–ketvirtaisiais Pradinio ugdymo programos metais.

31.3. Socialinis ir gamtamokslinis ugdymas:

31.3.1. gamtamoksliniams gebėjimams ugdytis skiriama pusė pasaulio pažinimo dalykui skirto ugdymo laiko. Vieną ketvirtąją pasaulio pažinimo dalyko laiko skiriama vykti tyrinėjimams palankioje aplinkoje, natūralioje gamtinėje (parke, miške, prie vandens telkinio arpan.) aplinkoje;

31.3.2. socialiniams gebėjimams ugdytis dalį (vieną ketvirtąją) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje.

31.4. Fizinis ugdymas:

31.4.1. sudarytos sąlygos mokiniams lankyti ne mažiau kaip 105 fizinio ugdymo pamokas per metus (3 pamokas per savaitę);

31.4.2.specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

31.4.3. siekiant skatinti mokinių fizinį aktyvumą, sveikatinimą, ugdymo proceso metu organizuojamos judriosios pertraukos ir fiziniam aktyvinimui skirtos veiklos.

31.5. Meninis ugdymas (dailė ir technologijos, muzika,):

31.5.1. technologiniam ugdymui skiriama ne mažiau kaip vieną trečiąją dailės ir technologijų dalykui skiriamo laiko, nurodyto Bendrojo ugdymo plano 24 punkte.

32. Integruojamųjų, prevencinių ir kitų ugdymo programų įgyvendinimas:

32.1. Į Bendrosios programos ugdymo dalykų programų turinį integruojama:

32.1.1. bendrųjų kompetencijų ir gyvenimo įgūdžių integruojamosios programos – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Gyvenimo įgūdžių ugdymas integruojamas į visus Bendrosios programos dalykus ir klasės auklėtojo veiklą.

32.1.2. žmogaus saugos bendroji programa ir Sveikatos ir lytiškumo, bei rengimo šeimai bendroji programa integruojama į pasaulio pažinimo, lenkų k. bei fizinio ugdymo pamokas;

32.1.3. priešgaisrinė sauga, saugus eismo mokymas ir prevencinę programą integruojama į visus Pradinio ugdymo programos dalykus ir klasės auklėtųjų veiklą;

32.1.4. etninės kultūros ugdymas integruojamas į lenkų k., lietuvių k., muzikos ir dailės pamokas;

32.1.5. informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų.

32.1.6. Integruojamas, prevencines ir kitų ugdymo programas planuoja pradinio ugdymo mokytojas ir veiklą fiksuoja e. dienyne.

32.2. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“.

32.2.1. 1-4 klasėms ugdymas karjerai integruojamas į mokomuosius dalykus, auklėjimo pamokėlėse, klasės vadovai organizuoja pažintinius vizitus pas tam tikrų profesijų atstovus;

;

32.2.2. ugdymo karjerai, profesinį informavimą vykdo mokytojai ir klasės vadovas.

 PRITARTA

 Šalčininkų r. Dainavos pagrindinės mokyklos

 tarybos nutarimu

 2020 m. rugpjūčio 27d., protokolo Nr.3

 PATVIRTINTA

 Šalčininkų r. Dainavos pagrindinės mokyklos

 direktorės 2020 m. rugsėjo 16 d.

 įsakymu Nr. V-45

**ŠALČININKŲ R. DAINAVOS PAGRINDINĖS MOKYKLOS 2020–2021 MOKSLO METŲ PAGRINDINIO** **UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. Šalčininkų r. Dainavos pagrindinės mokyklos (toliau – Mokykla) 2020–2021 mokslo metų pagrindinio ugdymo programos ugdymo planas (toliau – Ugdymo planas) reglamentuoja pagrindinio ugdymo programos, pagrindinio ugdymo pritaikytos programos ir su šiomis programomis susijusių neformaliojo vaikų švietimo programų įgyvendinimą mokykloje. Ugdymo planas parengtas vadovaujantis Bendraisiais ugdymo planais ir kitais teisės aktais.

2. Ugdymo plano tikslas – formuoti ugdymo turinį ir organizuoti procesą taip, kad kiekvienas mokinys pasiektų asmeninės pažangos ir geresnių ugdymo (si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą.

3. Ugdymo plano uždaviniai:

 3.1. Kurti ugdymo proceso dalyvių sąveiką (mokytojo ir mokinio, mokinio ir mokinio) ugdymo (si) procese, siekiant personalizuoto ir savivaldaus mokymosi.

3.2. Nurodyti minimalų privalomą pamokų skaičių, skirtą ugdymo programoms įgyvendinti;

3.3. Užtikrinti ir vykdyti kokybišką pagrindinio ugdymo programos įgyvendinimą;

3.4. Aprašyti pagrindinius ugdymo pritaikymo pagal mokinių poreikius būdus (individualizuojant, diferencijuojant, integruojant).

4. Ugdymo plane vartojamos sąvokos:

4.1. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

4.2. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.

4.3. **Pamoka** – pagrindinė nustatytos trukmės nepertraukiamo mokymosi organizavimo forma.

5. Mokyklos ugdymo turinys įgyvendinamas vadovaujantis pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo

bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), ir kt.

6. Mokykloje įgyvendinamoms ugdymo programoms vykdyti rengiamas Mokyklos ugdymo planas vieniems mokslo metams. Mokyklos ugdymo plane, atsižvelgiant į mokyklos kontekstą, pateikiami mokyklos ugdymo turinio įgyvendinimo sprendimai.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Ugdymo organizavimas 5–10 klasėse.

7.1. 2020–2021 mokslo metai.

7.1.1. Mokslo metų ir ugdymo proceso pradžia – 2020 m. rugsėjo 1 d..

7.1.2. Ugdymo proceso trukmė 5–10 klasės mokiniams – 177 ugdymo dienos.

7.1.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2020 m. spalio 26 d. – 2020 m spalio 30 d. |
| Žiemos (Kalėdų) atostogos | 2020 m. gruodžio 23 d. – 2021 m. sausio 05d. |
| Žiemos atostogos | 2021 m. vasario 15 d. – 2021 m. vasario 19 d. |
| Pavasario (Velykų) atostogos | 2021 m. balandžio 06 d. – 2021 m. balandžio 09 d. |

7.1.4. Ugdymo procesas skirstomas į trumpesnės trukmės laiko periodus - trimestrus

I trim. 2020m. rugsėjo 01d. – 2020m. lapkričio 30d.,

II trim. 2020m. gruodžio 01d. – 2021m. vasario 28d.,

III trim. 2020m. kovo 01 d. – 2020m. birželio 11d..

8. Vasaros atostogos mokiniams skiriamos pasibaigus ugdymo procesui: nuo 2020 m. birželio 14d. iki 2021 m. rugpjūčio 31 d..

9. Ugdymas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai mokykloje ir kt.), koreguojamas arba laikinai stabdomas, arba organizuojamas nuotoliniu mokymo proceso organizavimo būdu, atsižvelgiant į ypatingų aplinkybių ar aplinkybių mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, pobūdį ir apimtis. Ugdymo organizavimo tvarka, esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, nustatoma Bendrųjų ugdymo planų 7 priede.

10. Mokykloje numatyti ugdymo organizavimo gaires dėl ugdymo organizavimo ypatingų aplinkybių laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, remiantis Bendrųjų ugdymo planų 7 priedu.

**ANTRASIS SKIRSNIS**

**MOKYKLOS UGDYMO PLANAS. RENGIMAS IR ĮGYVENDINIMAS**

11. Mokyklos ugdymo plano rengimas:

11.1. Ugdymo planą parengė mokyklos direktoriaus 2019 m. gegužės 3 d. įsakymu Nr. V- 23 „ „ sudaryta darbo grupė. Grupės darbui vadovavo mokyklos vadovas;

11.2. darbo grupė susitarė dėl mokyklos ugdymo plano turinio, struktūros ir formos;

11.3. buvo remtasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, nacionalinių ir tarptautinių (TIMSS) mokinių pasiekimų tyrimų rezultatais, mokyklos veiklos įsivertinimo duomenimis.

12. Rengiant mokyklos ugdymo planą pagrindinio ugdymo programai įgyvendinti priimti ar atnaujinti sprendimai dėl: (BUP 15 p.)

 12.1. rašomi ilgalaikiai (metiniai) ugdymo turinio planai; (tai metodinės tarybos sprendimas)

 12.2. trumpalaikiai (arba etapo, ciklo, temos) planai yra neprivalomi, bet rekomenduojami; (tai metodinės tarybos sprendimas)

 12.3. neformaliajam švietimui 5-10 klasėse mokykla skiria 3 valandos per savaitę;

 12.4. neformaliojo švietimo valandos skiriamos, atsižvelgiant į mokinių neformaliojo švietimo poreikius, mokyklos galimybės, prevencines veiklos, sporto ir muzikos mokinių gebėjimas ugdyti;

 12.5. neformaliojo vaikų švietimo programos per mokinių atostogas nevykdomas;

 12.6.mokykloje sudaryta galimybė mokiniams dalyvauti NVŠ programoje;

 12.7. Neformaliojo vaikų švietimo programose dalyvaujančius mokinius mokykla žymi Mokinių registre.

 13. Minimalus laikas Pagrindinio ugdymo bendrosioms programoms įgyvendinti nurodytas Bendrųjų ugdymo planų 45 punkte – pamokų skaičiumi per mokslo metus, pamokos trukmė – 45 min.

Minimalus laikas esant ypatingoms aplinkybėms nemažinamas.

 14. Mokykla sudaro sąlygas kiekvienam mokiniui, ypač turinčiam nepalankias socialines, ekonomines, kultūrines sąlygas namuose ar turinčiam specialiųjų ugdymosi poreikių dalyvauti neformaliojo vaikų švietimo programose.

 15. Mokykla priima sprendimą dėl mokinio individualaus ugdymo plano sudarymo. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas mokymosi planas, padedantis pasiekti aukštesnius ugdymosi pasiekimus, prisiimti asmeninę atsakomybę, įgyti reikiamas kompetencijas. Mokymosi planas sudaromas:

 15.1. specialiųjų poreikių mokiniams individualizuotas programas rengia dalykų mokytojai, remdamiesi dalykų bendrosiomis programomis, atsižvelgdami į mokinių ugdymo (si) poreikius, mokyklos Vaiko gerovės komisijos rekomendacijas. Individualizuotos programos aprobuojamos Vaiko gerovės komisijos ir tvirtinamos direktoriaus iki rugsėjo 1 d.

16. Mokinio pasiekimai ir pažanga ugdymo procese vertinami:

16.1. vadovaujantis teisės aktais, reglamentuojančiais pagrindinį ugdymą ir mokinio pasiekimų ir pažangos vertinimą. Dalykų mokytojai, klasių vadovai planuodami mokinių, besimokančių pagal pagrindinio ugdymo programą, ugdymo organizavimą, atsižvelgia į Pagrindinio ugdymo programos pasiekimų ir pažangos vertinimo aprašą, patvirtintą direktoriaus 2018-12-11 Įsakymu Nr. V-79. Kiekvieno mokinio pasiekimų ir pažangos aprašas yra jo asmens byloje.

Vertinimo informacija skelbiama mokyklos internetinėje svetainėje.

16.2. pažymiais pagal dešimtbalę vertinimo skalę. Dorinio ugdymo bei žmogaus saugos dalykų mokinių pasiekimai vertinami įrašais „įskaityta“, „neįskaityta“.

**TREČIASIS SKIRSNIS**

**MOKYKLOS UGDYMO TURINIO ĮGYVENDINIMO PLANAVIMAS**

17. Mokykla, planuodama mokyklos ugdymo turinio įgyvendinimą, integruoja:

17.1. Sveikatos ir lytiškumo ugdymo bei rengimo šeimai bendrąją programą, patvirtintą Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ į gamtos, kalbų, biologijos, žmogaus saugos, fizinio ugdymo dalykų turinį. Mokytojai ilgalaikiuose dalykų planuose pateikia į turinį integruotas temas ir jas nurodo elektroniniame dienyne pamokos turinyje.

17.2. Ugdymo karjerai programos, patvirtintos Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa), 5–10 klasėse integruojamos į dalykų turinį, klasės valandėles, įgyvendinamos per neformaliojo švietimo veiklas;

 17.3. Sudarytos sąlygos kiekvienam mokiniui dalyvauti ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

17.4. švietimo nacionalinio saugumo klausimais, informacinio raštingumo, verslumo, finansinio raštingumo, antikorupcinio ugdymo programos įgyvendinimas integruojamas į pamokų, klasės valandėlių ir neformaliojo ugdymo turinį, atsižvelgiant į mokyklos bendruomenės ir vietos bendruomenės socialinį kontekstą.

17.5. mokykla mokiniams kiekvieną dieną po trečios pamokos 20 min. organizuoja fiziškai aktyvią veiklą, kuri praplečia fizinio ugdymo pamokų turinį.

18. Pažintinė, kultūrinė, meninė, kūrybinė veikla (toliau – pažintinė kultūrinė veikla) – mokyklos ugdymo turinio dalis. Ji įgyvendinama atsižvelgiant į Pagrindinio ugdymo bendrosiose programose numatytą dalykų turinį, mokinių amžių. Mokykla 2020–2021 mokslo metais pažintinei ir kultūrinei veiklai skiria 15 ugdymo dienų. Veikla yra organizuojama ne tik mokykloje, bet ir kitose aplinkose, pavyzdžiui, muziejuose, atviros prieigos centruose, virtualiosiose mokymosi aplinkose. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę).

19. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama ne mažiau kaip 10 valandų (pamokų) per mokslo metus. Socialinės-pilietinės veiklos apskaita fiksuojama dienyne, klasių veiklų skyriuje.

20. Etninę kultūrinę veiklą įgyvendinama vadovaujantis Pagrindinio ugdymo etninės kultūros bendrąja programa, kuri patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“ (toliau – Etninės kultūros programa). Etninė kultūrinė veikla mokykloje yra integruota į dalykų turinį, kuris plėtoja etnokultūrinį ugdymą: šeima, švenčių tradicijos, krikščionybė, valstybės simboliai, praeities paminklai, gimtosios vietovės istorija, tautosaka. Įgyvendinama užklasinėje veikloje.

**KETVIRTASIS SKIRSNIS**

**MOKYMOSI KRŪVIO REGULIAVIMAS**

21. Mokiniui mokymosi krūvis per savaitę turi būti paskirstytas proporcingai. Vadovaujantis Higienos norma mokykloje ugdymo procesui organizuoti sudaromas tvarkaraštis.

22. Mokykla vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, mokykla priima sprendimus dėl ugdymo proceso koregavimo.

23. Mokykla užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti ne vėliau kaip prieš savaitę. Kontroliniai darbai negali būti rašomi iš karto po ligos, atostogų, nerekomenduojami po šventinių dienų.

24. Mokykla užtikrina, kad užduotys, kurios skiriamos atlikti namuose:

24.1. atitiktų mokinio galias;

24.2. būtų tikslingos ir naudingos tolesniam mokinio mokymui ir mokymuisi, padėtų siekti numatytų mokymosi tikslų;

24.3. nebūtų skiriamos atostogoms;

24.4. nebūtų skiriamos dėl įvairių priežasčių neįvykusių pamokų uždaviniams įgyvendinti.

25. Mokiniams, kurie negali tinkamai atlikti skiriamų užduočių namuose dėl nepalankių socialinių ekonominių kultūrinių sąlygų, sudarytos sąlygos jas atlikti mokykloje.

26. Penktų klasių mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę.

27. Mokymosi pagalbą mokykloje mokiniams teikia juos mokantys mokytojai. Jie nuolat vykdo mokinių mokymosi stebėseną, nustato jų mokymosi sunkumus, informuoja apie juos klasės vadovus, mokinio tėvus, kartu su jais tariasi, kaip bus organizuojama veiksminga mokymosi pagalba.

**PENKTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PAGRINDINIO UGDYMO PROGRAMĄ**

 28. Mokykla sudaro sąlygas kiekvienam mokiniui mokytis pagal jo gebėjimus, siekdama gerinti mokinių mokymosi pasiekimus:

 28.1. mokinių pasiekimai mokykloje stebimi ir analizuojami, identifikuojami kylantys mokymosi sunkumai. Apie atsiradusius mokymosi sunkumus mokytojas informuoja mokyklos vadovą, mokinio tėvus (globėjus, rūpintojus) ir kartu tariamasi dėl mokymosi pagalbos, kuri teikiama laiku ir atitinka mokinio mokymosi galias, suteikimo;

 28.2. aptariami mokinių pasiekimų gerinimo klausimai mokyklos metodinėse grupėse ir klasių susirinkimuose;

 28.3. mokytojai, nuolat stebi ugdymo(si) procesą, nustato, kokios reikia pagalbos mokiniams iš šeimų, kuriose netinkama socialinė, ekonominė ir kultūrinė aplinka ir kt.;

 28.4. kartu su mokiniu, mokinio tėvais (globėjais, rūpintojais) Vaiko gerovės komisija sprendžia mokinių vėlavimo į pamokas ir jų nelankymo priežastis; mokymosi motyvacijos problemas, prireikus kreipiasi socialinio darbuotojo, psichologo pagalbos;

 28.5. sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams, berniukams ir mergaitėms;

 28.6. mokykloje daug dėmesio skiriama grįžtamajam ryšiui, formuojamajam vertinimui pamokoje, diagnostiniam vertinimui.

 29. Mokymosi pagalba mokykloje teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

29.1. dėl ligos ar kitų priežasčių praleidusiam dalį pamokų;

29.2. gavusiam nepatenkinamą atsiskaitomųjų ar kitų užduočių įvertinimą;

29.3. gavusiam kelis iš eilės nepatenkinamus kurio nors dalyko įvertinimus;

29.4. jei pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos;

29.5. jei nacionalinio pasiekimų patikrinimo metu nepasiekiamas patenkinamas lygmuo;

29.6. jei jo pasiekimai yra aukščiausio lygmens ir (ar) jei jis siekia domėtis pasirinkta mokymosi sritimi.

29. Mokykla užtikrina sisteminę mokymosi pagalbą, kuri apima: žemų pasiekimų prevenciją, intervenciją sprendžiant iškilusias problemas ir kompensacines priemones (suteikiama tai, ko mokiniai negali gauti namuose, ir pan.

30. Mokymosi pagalbos teikimo veiksmingumas yra analizuojamas ir kompleksiškai vertinamas pagal individualią mokinių pažangą ir pasiekimų dinamiką.

 31. Mokymosi pagalba teikiama:

 31.1. pamokoje pagal grįžtamąjį ryšį koreguojamas mokinio mokymasis, pritaikant tinkamas užduotis ir metodikas;

 31.2. individuali mokymosi pagalba teikiama skiriant trumpalaikes ar ilgalaikes konsultacijas, kurių trukmę rekomenduoja mokantis mokytojas, nustato mokykla pagal mokymosi pagalbos poreikį;

 31.3. mokymosi pagalba gali būti teikiama individualiai arba sudarant mokinių, kuriems reikia panašaus pobūdžio pagalbos, grupes. Šios grupės gali būti sudarytos ir iš kelių klasių mokinių.

Sudaromas konsultacijų tvarkaraštis.

**ŠEŠTASIS SKIRSNIS**

**UGDYMO ORGANIZAVIMAS JUNGTINĖSE KLASĖS**

32. Mokykloje sudarant jungtines klases vadovaujamasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“.

33. Mokykla, planuodama mokyklos ugdymo turinio įgyvendinimą ir sudarydama mokyklos ugdymo planą, numato,

 kurių dalykų pamokas skirtingo amžiaus mokiniams jungtinėje klasėje organizuos vienu metu, o kuriais atvejais – atskirai ar tik dalį kartu, o dalį atskirai. Pamokų skaičius mokiniui per mokslo metus nėra mažesnis už Pagrindinio ugdymo planų 50 punkte nurodytą minimalų privalomą pamokų skaičių atitinkamos klasės mokiniui. Maksimalus jungtiniam komplektui skiriamų valandų skaičius neviršija Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ 3 priede nustatyto klasės kontaktinių valandų skaičiaus per mokslo metus.

**SEPTINTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

 34. Mokinių mokymosi pasiekimų ir pažangos vertinimas yra mokyklos ugdymo turinio dalis ir derinama su keliamais ugdymo tikslais. Vertinant mokinių pasiekimus ir pažangą vadovaujamasi Ugdymo programų aprašu, Pagrindinio ugdymo ir vidurinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą bei Dainavos pagrindinės mokyklos direktorės 2018 m. gruodžio 11 d. įsakymu Nr. V-79 patvirtinta Mokinių pasiekimų ir pažangos vertinimo tvarka.

 35. Mokytojai planuodami mokinių, pradedančių mokytis pagal pagrindinio ugdymo programą, ugdymo organizavimą, atsižvelgia į Pradinio ugdymo programos baigimo pasiekimų ir pažangos vertinimo apraše pateiktą informaciją.

 36. Vertinimo metodus mokytojai derina tarpusavyje, informuoja ir aptaria su mokiniais ir jų tėvais (globėjais, rūpintojais) daromą pažangą, mokymosi pasiekimus. Vertinama tai, kas buvo numatyta pasiekti ugdymo procese: mokinių žinios ir supratimas, bendrieji ir dalyko gebėjimai, kompetencijos.

 37. Ugdymo laikotarpio pabaigoje mokinio ugdymo pasiekimus – rezultatus apibendrina ir fiksuoja jį ugdęs dalyko mokytojas, atsižvelgiant į per atitinkamą ugdymo laikotarpį gautus įvertinimus, susietus su numatytais pasiekimais bendrosiose programose.

**III SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMAS**

38. Mokykla įgyvendina Pagrindinio ugdymo bendrąsias programas, kurias sudaro ugdymo sritys ir dalykai: dorinis ugdymas (katalikų tikyba); kalbos: lietuvių kalba ir literatūra, gimtoji (lenkų) kalba ir literatūra; užsienio (anglų bei vokiečių) kalba; matematika; gamtamokslinis ugdymas (biologija, chemija, fizika); socialinis ugdymas (istorija, geografija, pilietiškumo ugdymas, ekonomika ir verslumas); meninis ugdymas (dailė, muzika); informacinės technologijos; technologijos; fizinis ugdymas, bendrųjų kompetencijų ir gyvenimo įgūdžių ugdymas.

 39. Mokykla, įgyvendindama pagrindinio ugdymo programos ugdymo turinį, atsižvelgia:

 9–10 bendrą klasei skirtą pamokų skaičių tarp dalykų paskirsto kitaip, nei nurodoma Bendrųjų ugdymo planų 77 punkte, išlaikant tą patį dalykų skaičių ir neviršijant maksimalaus mokiniui skiriamo pamokų skaičiaus per dvejus mokslo metus. Mokykla, nusprendusi dalykams mokyti skirti kitokį pamokų skaičių, nei numatyta Bendruosiuose ugdymo planuose, užtikrina, kad bus pasiekti Pagrindinio ugdymo bendrosiose programose numatyti mokymosi rezultatai. Sprendimą skirti kitokį pamokų skaičių, nei numatyta Bendruosiuose ugdymo planuose, savivaldybės mokykla (biudžetinė įstaiga) suderina su savivaldybės vykdomąja institucija ar jos įgaliotu asmeniu, valstybinė mokykla (biudžetinė įstaiga) – su savininko teises ir pareigas įgyvendinančia institucija, valstybinė ir savivaldybės mokykla (viešoji įstaiga) ir nevalstybinė mokykla – su savininku (dalyvių susirinkimu), prireikus ir su ekspertais.

 40. Mokykla nustato ir skiria adaptacinį laikotarpį pradedantiems mokytis pagal pagrindinio ugdymo programos pirmąją ir antrąją dalis ir naujai atvykusiems mokiniams. Adaptacinis laikotarpis:

 40.1. 5-ų klasių mokiniams skiriamas 1 mėnuo. Per adaptacinį laikotarpį stebima mokinių individuali pažanga, bet mokinių pasiekimai ir pažanga pažymiais nevertinami. Netikrinami kontroliniais darbais.

 40.2. spalio mėnesį organizuojamas 5-ose klasėse dirbančių mokytojų ir buvusių pradinių klasių mokytojų pasitarimas dėl 5-ų klasių mokinių poreikių ir galimybių išsiaiškinimo ir švietimo pagalbos teikimo.

 40.3. naujai atvykusiems 6–10 klasių mokiniams skiriamas 1 mėnesio adaptacinis laikotarpis,

kurio metu mokytojai taiko individualius mokinio pažinimo metodus, nerašomi pažymiai;

 41. Jei mokinys nemoka ar menkai moka lenkų kalbą, mokykla organizuoja:

 41.1. lenkų kalbos mokymąsi intensyviu būdu, užtikrinant, kad kitus dalykus jis mokytųsi kartu su bendraamžiais;

 41.2. intensyviau vien lenkų kalbos mokytis iki vienerių metų ar trumpiau pagal mokinio poreikius;

 41.3. mokinio mokymąsi kartu su kitais bendraamžiais paskirtoje klasėje, teikiant reikiamą švietimo ir mokymosi pagalbą.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

42. Dorinis ugdymas. Dorinio ugdymo dalyką (etiką arba tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats.

Visi pagrindinio ugdymo programos mokiniai pasirinko mokytis tikybos dalyko.

43. Lietuvių kalba ir literatūra. Mokykla, įgyvendindama ugdymo turinį:

43.1. į lietuvių kalbos ir literatūros programos įgyvendinimą integruoja pilietiškumo pagrindų mokymą, laisvės kovų istorijai skiriant ne mažiau kaip 18 pamokų, veikla atsispindi mokytojo ilgalaikiuose planuose.

44. Užsienio kalba.

44.1. Anglų kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

45. Gamtos mokslai.

45.1. Mokykla užtikrina, kad eksperimentiniams ir praktiniams įgūdžiams ugdyti gamtos mokslų dalykų turinyje skiriama ne mažiau kaip 30 procentų dalykui skirtų pamokų per mokslo metus.

46. Technologijos.

46.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms.

46.2. Mokiniams, kurie pradeda mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso.

47. Informacinės technologijos.

47.1. 7–8 klasėse skiriamos 37 dalyko pamokos per dvejus metus.

47.2. 9–10 klasių mokiniams informacinių technologijų kursą sudaro kompiuterinės leidybos pradmenų modulis.

48. Socialiniai mokslai.

48.1. Laisvės kovų istorijai mokyti skiriama 18 pamokų, integruojant temas į istorijos, lietuvių kalbos ir pilietiškumo pagrindų pamokas.

48.2. Į istorijos, geografijos, pilietiškumo ugdymo pagrindų dalykų turinį integruojama Lietuvos ir pasaulio realijas, kurios nuolat sistemingai atskleidžiamos ir aptariant su mokiniais nacionalinio saugumo ir gynybos pagrindų temas, tokias kaip: Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.

49. Fizinis ugdymas.

49.1. Mokiniui, kuris:

49.1.1. 2020–2021 mokslo metais mokosi 5, 6 ar 7 klasėje, privalomos 3 fizinio ugdymo pamokos per savaitę, per mokslo metus – 111 pamokų.

49.2. Parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių

skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

49.3. Mokykla mokiniams, atleistiems nuo fizinio ugdymo pamokų dėl sveikatos ir laikinai dėl ligos, siūlo kitą veiklą (stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).

50. Minimalus pamokų skaičius Pagrindinio ugdymo programai grupinio mokymosi forma kasdieniu mokymo proceso organizavimo būdu įgyvendinti per savaitę 2020–2021 mokslo metais:

|  |  |  |  |  |  |  |  |
| --- | --- | --- | --- | --- | --- | --- | --- |
|  **Klasė****Ugdymo sritys** **ir dalykai**  | **5** | **6** | **7** | **8** |  **5–8 klasė** | **10 klasė** | **Pagrindinio ugdymo programoje** **(iš viso)** |
| ***Dorinis ugdymas***  |  |  |  |  |  |
| **Dorinis ugdymas (tikyba)**  | 37 (1) | 37 (1) | 74(2) | 37(1) | 111(3) |
| **Kalbos**  |  |
| **Lietuvių kalba ir literatūra**  | 185 (5) | 185 (5) | 370(10) | 148(4) | 518(14) |
| **Gimtoji kalba (lenkų)** | 185 (5) | 185 (5) | 370(10) | 148(4) | 518(14) |
| **Užsienio kalba (anglų)** | 111 (3) | 111 (3) | 222(6) | 111 (3) | 333(9) |
| ***Matematika ir informacinės*** ***technologijos***  |  |
| **Matematika** | 148 (4) | 148 (4) | 296(8) | 148(4) | 444(12) |
| **Informacinės technologijos** | 37(1)  |  37(1) |  - | 74(2) | 37(1) | 111(3) |
|  |  |  |  |  |  |  |
| ***Gamtamokslinis ugdymas***  |  |
| **Gamta ir žmogus** | 74 (2) | – | 74(2) | – | 74(2) |
| **Biologija** | – | 74 (2)  | 37 (1) | 74(2) | 74(2) | 148(4) |
| **Chemija** | – |  - | 74 (2) | 74(2) |  74(2)  | 148(4) |
| **Fizika** |  - | 37 (1) | 74 (2) | 74(2) | 74(2) | 148(4) |
| ***Socialinis ugdymas***  |  |
| **Istorija** | 74 (2) | 74 (2) | 148(4) | 74(2) | 222(6) |
| **Pilietiškumo pagrindai**  | – | – | – | 37(1) | 37(1) |
| **Socialinė-pilietinė veikla** | 10 | 10 |  10 | 10 | 40 | 10 | 50 |
| **Geografija** | - | 74 (2) | 74 (2) | 148(4) | 37 (1) | 185(5) |
| **Ekonomika ir verslumas** | – | – | – | - | - |
| ***Meninis ugdymas***  |  |
| **Dailė** | 37 (1) | 37 (1) | 74(2) | 37(1) |  111(3) |
| **Muzika** | 37 (1) | 37 (1) | 74(2) | 37(1) | 111(3) |
| ***Technologijos, kūno kultūra, žmogaus sauga*** |  |
| **Technologijos (...)** | 74 (2) | 74(2) |  37(1) | 148(4) | 55.5(1.5) | 203,5(5.5) |
| **Fizinis ugdymas\*** | 111 (3)  | 111 (3) | 74 (2) | 222(6) | 74(2) | 296(8) |
| **Žmogaus sauga** | - | 37(1) | - | 37(1) | 74(2) | 18.5(0.5) | 92.5(2.5) |
| ***Minimalus pamokų skaičius mokiniui per savaitę*** | 30 | 33 | 33 | 33 | 129 | 33 | 162 |
| ***Minimalus privalomas pamokų skaičius mokiniui*** | 1110 | 1221 | 1221 | 1221 | 4773 | 1221 | 5994 |
| ***Neformalusis vaikų švietimas (valandų skaičius per mokslo metus)*** |  5–10 klasėse |
|  | 4 |

Pastabos:

\* fizinis ugdymas įgyvendinimas pagal pagrindinio ugdymo kūno kultūros bendrąją programą;

Mokyklos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, numatyto kontaktinių valandų skaičiaus.

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

51. Mokykla, rengdama mokyklos ugdymo planą, užtikrina visų mokinių įtraukti į švietimą, šalina kliūtis, trukdančias teikti būtiną mokymosi ir švietimo pagalbą, pritaiko mokymosi aplinką.

52. Mokykla, formuodama mokyklos, klasės, mokinio ugdymo turinį ir organizuodama, įgyvendindama ugdymo procesą, vadovaujasi bendrosiomis programomis ir šio skyriaus nuostatomis ir atsižvelgia į:

52.1. mokinio mokymosi ir švietimo pagalbos poreikius;

52.2. formaliojo švietimo programą;

 52.3. mokymosi formą ir mokymo proceso organizavimo būdą;

52.4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,
MOKYMOSI PASIEKIMŲ IR PAŽANGOS VERTINIMAS**

53. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais, švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma (si), kokie bus mokinio mokymosi pasiekimų vertinimo ir pa (si) tikrinimo būdai, kokiomis mokymo (si) priemonėmis bus naudojamasi).

**TREČIASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

54. Specialiosios pedagoginės ir specialiosios pagalbos paskirtis – didinti ugdymo veiksmingumą.

55. Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir mokyklos vaiko gerovės komisijos rekomendacijas.

56. Specialioji pedagoginė pagalba teikiama:

56.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

56.2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo (si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;

56.3. Mokykloje nėra reikiamos kvalifikacijos specialiųjų pedagogų, galinčių teikti ugdymą ir švietimo pagalbą regos, klausos, įvairiapusių raidos (autizmo), elgesio ir (ar) emocijų sutrikimų turinčiam mokiniui, kuriam rekomenduota papildoma specialioji pedagoginė pagalba, jam skiriamos ne mažiau kaip 74 valandos per metus individualioms specialiojo pedagogo konsultacijoms ir (ar) papildomai dalyko mokytojo pagalbai arba sudaromos sąlygos šias paslaugas mokiniui gauti specialiosios paskirties įstaigoje, specialiojo ugdymo centruose.

57. Specialioji pagalba teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

**KETVIRTASIS SKIRSNIS**

**MOKINIŲ,TURINČIŲ ĮVAIRIAPUSIŲ RAIDOS SUTRIKIMŲ, UGDYMO ORGANIZAVIMAS**

 58.Atsižvelgiant į individualias mokinio galimybes ir specialiųjų poreikių lygį, įvairiapusių raidos sutrikimų turintys mokiniai ugdomi bendroje klasėje. Atsižvelgiant į mokinių skaičių klasėje, vaikui skiriama mokytojo dalykininko pagalbą.

59. Mokykla, organizuodama mokinių turinčių raidos sutrikimų ugdymą, parengia individualų pagalbos vaikui planą, kurio forma patvirtinta Dainavos pagrindinės mokyklos direktorės 2020m. birželio 26d. Nr. V-25,, Dėl mokinių, turinčių įvairiapusių raidos sutrikimų, individualaus pagalbos plano formos tvirtinimo“.

60. Klasės auklėtojas kartu su vaiku, jo tėvais (globėjais, rūpintojais) numato siekiamus tikslus, suplanuoja jų įgyvendinimo žingsnius, atsakomybes ir periodiškus susitikimus teikiamos pagalbos rezultatams aptarti.

61. Vaiko gerovės komisija taiko elgesio vertinimo priemones netinkamo elgesio priežastims nustatyti ir reikalingų įgūdžių ugdymo strategijoms parinkti.

62. Ugdymo turinys pritaikytas atsižvelgiant į individualius mokinio gebėjimus ir raidos sutrikimo specifiką. Mokinys įtraukiamas į veiklas atsižvelgdama į jo pomėgius, naudojamos vizualinės užuominos ugdymo procese, kartu su mokiniu aptarta ir pasirinkta atsiskaitymo formą.

63. Sudarytos sąlygos ugdomosios veiklos metu daryti fizinio aktyvumo pertraukas.

**PENKTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU**

64. Mokykla organizuojant ugdymo procesą, įgyvendina kasdienio mokymo būdą.

65. Esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, organizuoja ugdymo procesą nuotoliniu mokymo proceso organizavimo būdu, skiriant 5-8 klasių mokiniams iki 10% ugdymo procesui skiriamo laiko per metus, o 10 klasės mokiniams iki 30%.

66. Organizuojant ugdymo procesą nuotoliniu mokymo proceso organizavimo būdu, mokykla vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

67. Konsultacijos (individualios ir grupinės), organizuojamos tik kasdieniu mokymo proceso organizavimo būdu.

68. Organizuojant ugdymo procesą nuotoliniu mokymo proceso organizavimo būdu, mokykla įvertina mokinių mokymosi sąlygas namuose, aprūpinimą mokymosi priemonėmis, reikalingomis dalyvauti nuotolinio mokymosi procese. Pastebėjus, kad mokinio namuose nėra sąlygų mokytis, sudaromos sąlygos mokytis mokykloje.

69. Mokykla, organizuodama ugdymo procesą nuotoliniu mokymo proceso organizavimo būdu, užtikrina visų mokymui būtinų mokymosi išteklių organizavimą, struktūrą. Susikuria mokyklos mokytojų bendradarbiavimo platformą **Google G-Suite for education (google classroom),** kurioje mokytojai dalinsis veiklomis, kūrybinių užduočių, švietimo pagalbos mokiniams, prevencinės veiklos vykdymo idėjomis. Susitaria, kokia medžiaga talpinama platformoje, kaip ji prieinama.

70. Įgyvendindama ugdymo programas nuotoliniu mokymo proceso organizavimo būdu, mokykla užtikrina, kad sinchroniniam ugdymui būtų skirta ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui (per savaitę, mėnesį, mokslo metus).

71. Mokykla, pradėdama ugdymo procesą organizuoti nuotoliniu mokymo proceso organizavimo būdu: pertvarko pamokų tvarkaraštį, pritaikydama jį sinchroniniam ir asinchroniniam ugdymui organizuoti. Sinchroninio ugdymo nepertraukiama trukmė – 2 val. Pamokos struktūra pritaikoma asinchroniniam ir sinchroniniam ugdymui organizuoti, atsižvelgiant į dalyko programos ypatumus, ir mokinių amžių. Nustatoma pertraukų trukmė, iš kurių viena – ilgesnės trukmės, skirta pietų pertraukai.“

 \_\_\_\_\_\_\_\_\_\_\_\_\_\_\_\_\_\_\_\_\_